e
aldair afgaen en derven wo soude dat daer bij moeste come
die erftochte oft de erftochtersse en hoertocht daer af derven
en verswen soude die guedinge na huer banck recht van
werden sijn It tuyghden noch ii scepen van molle al waest
also dat de voirs wilen kerstijne boschmans g enig tocht
gederft hadde dat dat niet vorder en was dan van drie
mudden rogs erfpachts min ii halste die de voirs goessen
boschmans verwisselde jegen kerstijnen wijf arnts van olien
It tuyghden noch ii goede mane dat sij goessen boschmans
voirscr hadden hoen kennen en lyden dat hij ten heilige
boet te sweren dat de voirs wilen kerstijne boschmans sijn
moeder van ghenen goeden meer noch vorder hoe tocht
versworen noch gederft en hadde dan allene vanden voirs
drie mudden rogs erfpachts ii halste min It tuyghden
noch de voirs ii goede mane dat de voirs kerstijne wilen
boschmans de voirs goede alle hae leefdage langc beseten
ende gebruyct hadde uutgenomen dat de selve goede de voirs
goessen hoe sone die in hueringen van hoe gehoude mocht
hebben It tuyghden noch de voirs ii goede mane dat de
voirs wilen kerstijne boschmans voer paesschen des nu te
paesschen lestleden een jaer was van live ter doet quam
daer na dbeleidt doen sij doot was daer mede de
voirs katline int recht comen es gedaen waert gelijc dat
blijct inden date vanden selven beleide It tuyghden noch
ii goede mane dat de voirs katline wittighe dochter was
henrix coudehovens en wilen kerstijnen boschmans sij wijfs
die dochter was des voirs wilen jans boschmans ende
wilen katlinen sijns wijfs Dit sijn die goede daer ome
tvoirs gedinge geweest heeft Inden yersten een schuere
met haerre toebehoerten gelegen inde prochie van balen voer
aen de strate aldair neven de goede der kijnden willems
wilen swynnen henrics joerdens henrics van loemel goessen
boschmans gherijts rechemans claes gheerts jans ridders
tielens van belle en oec neven de goede des voirs jans
van gheste ridders goerts sels en jans van ghestele comen